**SAS Group** on Skandinaavia lennundusettevõte, mis sai alguse 1946. aastal Rootsi, Taani ja Norra lennufirmade ühisfirmana. Ettevõtte ametlik nimi on **SAS AB**. Suurem osa majandustegevusest ja varadest kajastatakse läbi SASi konsortsiumi, mis on moodustatud kolme ettevõtte – SAS Sverige AB, SAS Danmark A/S ja SAS Norge AS – üleselt. Ettevõte on kaubamärgi Scandinavian Airlines (*lühend* SAS) omanik. Ettevõtte aktsiad on noteeritud Stockholmi, Kopenhaageni ja Oslo börsil. Ettevõtte peakontor asub Stockholmis.

Ettevõtte finantsaasta on 1. novembrist 31. oktoobrini.

Finantsaastal, mis lõppes 31. oktoobril 2022, reisis SAS Groupi teenuseid kasutades 17,9 miljonit reisijat kokku 124 sihtkohta. Keskmiselt tehti päevas 503 väljumist. Nimetatud perioodil ulatus kaubaveo maht 51 miljoni tonnini (aasta varem oli 50 miljonit tonni).

Antud leht kajastab teavet SAS Groupi struktuuri ja majandusnäitajate kohta. SAS Groupi juhitava lennundusettevõtte (ajalugu, opereeritavad lennukid, sihtkohad jne) kohta saab teavet Scandinavian Airlinesi lehelt.

19. juulist 2021 on SAS Groupi president ja tegevjuht Anko van der Werff. Anko van der Werff juhtis varem Kolumbia lennundusettevõtet Avianca Holdings.

Eeldatust pikemaks veninud koroonapandeemia ja sisendhindade kasvu tõttu on lennufirma raskustes. Seetõttu teavitati 22. veebruaril 2022 järgnevast plaanist:

* iga-aastaste kulude vähendamine 7,5 miljardi Rootsi krooni võrra (umbes 700 miljonit eurot);
* SAS võtab kasutusele uue lennuvõrgu põhimõtte ning kohandab oma sõidukiparki ja tootepakkumisi;
* protsesside digitaliseerimine;
* SAS investeerib kaasaegsetesse kütusesäästlikesse lennukitesse ja ökonoomsematesse lennukikütustesse.

Suurimad konkurendid
--------------------

SASi suurimateks konkurentideks on Ryanair, Norwegian Air Shuttle, Finnair ja 2021. aastal loodud Norra lennufirma Norse Atlantic Airways, mis keskendub pigem lendudele üle Atlandi ookeani.

Gruppi kuuluvad ettevõtted
--------------------------

* SAS Sverige AB
* SAS Danmark A/S
* SAS Norge AS
* SAS Crew Services AB
* Linjeflyg AB Sigtuna
* SAS Cargo Group A/S Tårnby
* SAS Ground Handling Denmark A/S Tårnby
* SAS Ground Handling Norway AS Oslo
* SAS Ground Handling Sweden AB Stockholm
* SAS EuroBonus AB Stockholm
* Scandinavian Airlines Ireland Ltd Dublin
* SAS Link AB Stockholm
* Gorm Asset Management Ltd
* SAS Oil Sweden AB

Gruppi kuulunud ettevõtted
--------------------------

* Estonian Air SAS müüs oma osaluse 2010. aasta septembris.

Ettevõttele varem kuulunud lennuakadeemia müüdi 2007. aastal ning osalus Radisson SASi hotelle haldavas firmas Rezidor Hotel Group 2006. ja 2007. aastal.

Osalus Läti lennufirmas airBaltic (47,2%) müüdi jaanuaris 2009 firma tegevjuhtkonnale. Jaanuaris 2009 müüdi ühe euro eest Hispaania investoritele ka suurem osa Spanairi aktsiatest.

Omanikud
--------

Alates 2020. aasta novembrist kuulub nii Rootsile kui Taanile 21,8% ettevõtte aktsiatest. Norra riik võõrandas oma osaluse 2018. aastal.

Seisuga 31. oktoober 2022 on SAS Groupil 271 729 aktsionäri. Aastaga on ettevõtte aktsionäride arv suurenenud 18%.

**Suurimad aktsionärid** | Jrk nr | Aktsionär | Osalus 
27. oktoobril 2022 | Osalus 
31. mail 2022 | Osalus 
28. veebruaril 2022 | Osalus 
31. märtsil 2021 |
| --- | --- | --- | --- | --- | --- |
| 1 | Taani Kuningriik | 21,8% | 21,8% | 21,8% | 21,8% |
| 2 | Rootsi Kuningriik | 21,8% | 21,8% | 21,8% | 21,8% |
| 3 | Wallenberg Investments | 3,42% | 3,42% | 3,42% | 3,42% |
| 4 | Gerald Engström | 0,83% Langus | 1,10%Tõus | 1,03% Tõus | 1,02% |
| 5 | Handelsbanken Funds | 0,55% |  |  |  |
| 6 | SEB funds | 0,55% |  |  |  |
| 7 | Avanza Pension | 0,35% Langus | 0,78%Tõus | 0,74% Tõus |  |

Seisuga 27. oktoober 2022 kuulus suurim osa aktsiaid Rootsi ja Taani isikutele (juriidilised või füüsilised isikud). Rootsi isikutele kuulus 49,1% aktsiatest (Tõus) ja Taani isikutele 41,06% aktsiatest (Langus). Neile järgnesid Norra isikud 3,29% (Tõus). Ülejäänud riikide aktsionärid omasid igaüks vähem kui 0,2% aktsiatest. Noolega on näidatud, kas näitaja on tõusnud või langenud võrreldes 2022. aasta mai lõpuga.

Vaata ka
--------

* Scandinavian Airlines

Viited
------

1. 1 2  "LEGAL STRUCTURE". 31. oktoober 2019.
2. ↑  "SAS ANNUAL AND SUSTAINABILITY REPORT – FISCAL YEAR 2020". 2. veebruar 2021.
3. 1 2  "SAS ANNUAL AND SUSTAINABILITY REPORT – FISCAL YEAR 2022" (PDF). Vaadatud 26.08.2023.
4. ↑  "SAS GROUP MANAGEMENT". Vaadatud 14.08.2021.
5. ↑  "SAS AB appoints Anko Van der Werff as new President and CEO". 28. aprill 2021.
6. ↑  "SAS FORWARD: a new plan as first quarter results are released". 22. veebruar 2022.
7. ↑  "New airlines hope to take a bite out of reviving Nordic market". 23. juuni 2021.
8. ↑  "In Photos: 75 Years Of Scandinavian Airline SAS". 2. august 2021.
9. ↑  "Nordic countries see a 32% rise in seat capacity between 2010 and 2017; Faroe Islands demand picking up pace". 13. märts 2018.
10. ↑  "SAS agrees to sell Spanair and Air Baltic shareholdings". 18. detsember 2008.
11. ↑  "Sweden and Denmark dig deeper to save SAS". 23. oktoober 2020.
12. ↑  "Norway to sell remaining SAS airline stake". 27. juuni 2018.
13. 1 2  "SHAREHOLDERS". Vaadatud 5.11.2022.

Välislingid
-----------

* SAS Group
* SAS AB aktsia Nasdaq Nordicu börsi Rootsi turul